પાવી જેતપુર: છોટાઉદેપુર જિલ્લામાં અંતરિયાળા વિસ્તારમાં લગામી ખાતે પ્રાથમિક શાળામાં બાળકોને બેસવા માટે ઓરડો નથી અને ખુલ્લામાં બેસીને અભ્યાસ કરવો પડે છે. શાળાના ઓરડા જર્જરીત થયા ગયા છે. છોટાઉદેપુર જિલ્લો આદિવાસી જિલ્લો છે. જ્યાં શિક્ષણનું સ્તર ખૂબ કથળેલું છે. બોર્ડનું રીઝલ્ટ પણ છેલ્લા ત્રણ વર્ષથી રાજ્યમાં સૌથી ઓછું આવે છે. અને આ ઓછા પરીણામને માટે પ્રાથમિક શિક્ષણને જવાબદાર માનવામાં આવે છે. પરંતુ પ્રાથમિક શિક્ષણ માટે પુરતાઈ સુવિધાનો અભાવ જોવા મળે છે. આવી જ એક શાળા છોટાઉદેપુર જિલ્લાના અંતરીયાળ વિસ્તારમાં આવેલા લગામી ખાતે જોવા મળે છે. જ્યાંના બાળકોને ચાલુ વરસાદમાં પણ ખુલ્લામાં બેસીને અભ્યાસ કરવાની ફરજ પડી રહી છે.